Wikipédia-vita:Szavazás/Javaslatok/Jelölt lapváltozatok beállításai (2020)

message: A jelölt lapváltozatok rendszerét (egyik első Wikipédiaként) 2008-ban vezette be a magyar Wikipédia. A rendszer segít a járőrök számára számon tartani, mely módosítások kerültek már ellenőrzésre és melyek várnak erre. Továbbá lehetőséget biztosít a cikkek lapváltozataihoz különböző állapotokat rendelni (nem megtekintett, megtekintett/ "ellenőrzött" állapotok, illetve van kiemelt is, de ebben a szavazásban az utóbbinak nincs jelentősége) és meghatározni, hogy ezen állapotok közül melyik legyen alapértelmezetten látható. A rendszer 2008-as bevezetésével a közösség úgy döntött, hogy az enciklopédia megbízhatóságát szolgálja az, ha a "be nem jelentkezett szerkesztők" (olvasók/anonok) a szócikkeknek alapértelmezetten az ellenőrzött változatát látják (ha van ilyenAz újonnan létrehozott lapoknak nincs ellenőrzött változata ha azokat be nem jelentkezett szerkesztő (anonim) hozza létre. Így azok mindenki számára megjelennek az ellenőrzésig is, az alapértelmezett beállítástól függetlenül.).
A bevezetéskor a szerkesztők száma dinamikusan növekedett, és a Wikipédia még viszonylag fiatal volt, ezért jogosnak tűnt az az igény, hogy ne csak a mennyiség, hanem a megbízhatóság (minőség) szempontjából is fejlődjön, valamint úgy tűnt, nem fog gondot okozni az, hogy a járőrök a friss változtatásokat rövid időn belül ellenőrizzék, és ezáltal mindenki számára olvasható legyen. A bevezetés után azonban a szerkesztőszám növekedése megtört, melyet többéves jelentős csökkenés követett 2015-ig. Ez a folyamat más nyelvi változatok esetén is megfigyelhető volt, de a magyar Wikipédiát talán jelentősebben érintette. Az okokat és megoldásokat mindenhol elkezdték keresni. A Wikiméda Magyarország Egyesület is igyekezett támogatást nyújtani a helyzetben, és 2015-ben Tgr kezdeményezésében egy több javaslatból álló csomag került a szerkesztők elé, és egy stratéga is elfogadásra került. A csomag része volt egy kísérlet is, hogy egy időszakra a jelölt lapváltozatok rendszerében mindenki alapértelmezetten láthassa a szócikkek ellenőrizetlen változatát. Céja az volt, hogy az ebben az időszakban mért adatok alapján vizsgáljuk meg azt a hipotézist, hogy alkalmi (új, vagy nem regisztrált szerkesztők) számára visszatartó hatású az, ha nem látják, hogy a módosításaiknak lenne bármilyen eredménye, vagy csak sokára látják, mire ellenőrzötte váltak; és emiatt nem válnak regisztrált, rendszeres szerkesztővé. Bár a javaslat a kocsmafalon megszavazásra került, technikai okok miatt ez a változtatás (az ellenőrzött változat alapértelmezett megjelenítésének kikapcsolása) csak sokkal később, 2018 áprilisában történt meg, de a változtatás azóta is érvényben maradt, noha eredetileg csak egy fél éves időszak megvizsgálása volt a cél.
2018 ősze óta több vita is folyt a témában, egyrészt amiatt, hogy az ideiglenes időszak nem lett lezárva, illetve kielemezve, másrészt, hogy melyik a fontosabb: az ellenőrzött változat alapértelmezettségével segíteni a minőséget, vagy a kikapcsolt állapot fenntartásával segíteni a szerkesztőszám növekedését. Azóta a szerkesztőszám csökkenése 2015 közepén megállt, enyhén emelkedik, és 2019 őszére sikerült egy részletes elemzést készíteni,Köszönet illeti a részletes elemzésért Szerkesztő:Tgr és Szerkesztő:Samat szerkesztőket, illetve a Wikimédia Alapítvány támogatását: Szerkesztők megtartása projekt: Research, surveys and statistics) amiből kiderült, hogy önmagában a kikapcsolt állapot miatt nem növekedett a közösség, további lépéseket is tenni kellene annak érdekében, hogy a kezdők integrálódjanak. Ugyanakkor az is kiderült, hogy a kikapcsolás jelentős pozitív hatással van az alkalmi (anonim vagy bejelentkezett, de kevés szerkesztést végző) szerkesztők számára, és összességében az általuk végzett szerkesztések számára, bár valamekkora növekedés megfigyelhető már a kikapcsolást megelőzően is. Ugyanakkor ez az elemzés kapacitás hiányában nem foglalkozott azzal, hogy mekkora valószínűséggel találkoznak az olvasók az ellenőrzésig eltelt időben hibás, vagy vandál szerkesztésekkel, de az kiderült, hogy míg az anonim szerkesztők száma közel 100%-kal nőtt, maguk a szerkesztések száma és a vandalizmusok nem nőttek ilyen jelentős mértékben (anonim szerkesztések száma kb. +30%, káros szerkesztések +50%, egyéb nem hasznos szerkesztések +40%),A hasznos szerkesztések száma a szerkesztések arányával megegyező mértékben nőtt: majdnem +30%. bár az anonimitás jellegéből kifolyóan, azt nem lehet tudni mennyi ebben a korábban megerősített szerkesztők be nem jelentkezett módon tett szerkesztése. A vitákban az is felmerült az alapértelmezett ellenőrzött változat kikapcsolásának lehetősége mellett, hogy az ellenőrzésig eltelt idő lerövidítésével (pl. járőrözés hatékonyabb megszervezésével, kétszintűvé tételével) is elérhető valamekkora eredmény, illetve mással is lehetne még befolyásolni akár a szerkesztőszám növekedését (pl. mentorálás intézménye), vagy akár a szócikkek minőségét (pl. egyértelmű vandalizmusok automatikus visszavonása), de ezeknek az ötleteknek a részletezése, kidolgozása még hátra van.A Wikimédia Egyesület 2019-ben indított egy "Szerkesztők megtartása" nevű projektet, amely részben érinti ezeket is, de a projekt végleges jelentése még nem készült el. (Lásd még: WP:+)
Ennek a szavazásnak az a célja, hogy eldöntse: megtartsuk-e a jelölt lapváltozat rendszerének még 2008-ban elfogadott változatát, vagyis az ellenőrzött lapváltozat alapértelmezett megjelenítését a be nem jelentkezett szerkesztők számára, vagy alapértelmezetten mindenki számára egyformán a nem ellenőrzött lapváltozat jelenjen meg (ahogyan a kísérleti időszakra 2018-ban bevezetésre került és jelenleg is működik). Megjegyzendő, hogy maga a jelölt lapváltozat rendszere továbbra is működik, a lapoknak továbbra is van ellenőrzött változata, ez továbbra is része a járőrözésnek, de alapértelmezetten mindenkinek az ellenőrizetlen változat jelenik meg most a "kikapcsolt" állapotban. Ugyanakkor a regisztrált szerkesztőknek most is lehetőségük van beállítani, hogy mindig az ellenőrzött változatot lássák, illetve minden egyes lapon, külön is megjelenik és választható, ha van ellenőrzött változat, ahogy a kikapcsolás előtt a be nem jelentkezett szerkesztők is választhatták az ellenőrizetlen változatot.  A két döntési opció az A és a C.
;Köztes B opció 
Lehetőség van a rendszert tovább finomítani azzal, hogy megfordítva alkalmazzuk az alapértelmezett beállítást egyes lapok, vagy lapok tágabb körében. Ez eddig úgy történt, hogy ha felmerült ennek szüksége, akkor egy-egy lap esetén az adminisztrátorok beállították, hogy ezeknél alapértelmezetten mindenkinek az ellenőrizetlen változat jelenjen meg. Ugyanígy, a mostani "kikapcsolt" állapotban, amikor mindenkinek alapértelmezetten az ellenőrizetlen változat jelenik meg, az adminisztrátorok egy-egy lapnál beállíthatják, hogy mégis az ellenőrzött jelenjen meg (hasonlóan kicsit ahhoz, ahogy a lapok védetté válnak). Ez utóbbihoz felmerült, hogy egyes szócikkek körében a minőségi szempontot előrébb sorolva ne alkalmi döntéssel és esetleg csak egy bizonyos időre történjen a megfordítás, hanem pl. az élő személyek szócikkei esetén alapértelmezetten az ellenőrzött változat jelenjen meg az anonim szerkesztők számára. Az is felmerült, hogy ne csak adminisztrátorok, hanem járőrök is élhessenek a megfordítással. A szócikkek egyes köréről ennek a szavazásnak a keretén kívül is lehetne dönteni. Természetesen a szócikkek ilyen köre fordított esetben is meghatározható, vagyis visszatérve a 2008-as beállításokhoz az anonim szerkesztők körében népszerű szócikkek, pl. a tv sorozatok esetén, számukra is megjeleníthető lenne az ellenőrizetlen változat alapértelmezetten, de ennek csak akkor van értelme ha viszonylag kiterjedt lenne ez a kör. A szócikkek ilyen nagy körének kialakítása sokkal problémásabb, mint fordítva, ez itt csak a logikai egyensúly miatt került megemlítésre, ilyen köztes opció most nem szerepel a szavazáson, nem merült fel ilyen igény korábban.
replies: text: Ahogy a kísérleti kikapcsolás, úgy a visszakapcsolás is időbe kerülhet, bár a visszakapcsoláshoz elkészült a szoftvermódosítás, az gyorsan megvalósulhat. Ha viszont a közösség szeretné meghatározni szócikkek körét és azokat kivételként kezelni mint köztes opciót, akkor számolni kell azzal, hogy annak életbe léptetése esetleg csak hosszabb idő után lehetséges. Maga a szócikkek körének meghatározása, illetve annak módjának kidolgozása is időt vehet igénybe (pl. dönteni arról, hogy ne csak adminisztrátorok, hanem járőrök is kiterjeszthessék/csökkenthesssék az ilyen szócikkek körét, bővíteni az útmutatókat azzal, hogy hol/hogyan kelljen kezdeményezni a kör bővítését/csökkentését v. egy lap beállítását), továbbá meg kell írni azokat a "botokat", amelyekkel egy-egy kategória szócikkeit automatikusan át lehet állítani. Éppen ezért a B opció eleve úgy kerül itt kiírásra, hogy a szócikkek köre minimálisan tartalmazza legalább az élő személyek szócikkeit, meggyorsítva, hogy a már eddig is elhúzódó kísérleti "kikapcsolt" állapot lezáruljon a mostani szavazással akkor is, ha nem azt választaná a közösség (C opció). 
;Korábbi vitákkal kapcsolatos linkek
* 2008-as jelölt lapváltozatok bevezetése
* 2011-es szavazás a jelölt lapváltozatok kivezetéséről (egy viszonylag előkészítetlen szavazás, ami a rendszert változatlanul meghagyta, de a vitában sok érv/ellenérv elhangzott)
** A 2011-es szavazás kiírásának javaslata
* Kísérlet javaslata/szavazás a kocsmafalon 2015-ben
* Vita a kísérlet lezárásáról és arról mi a fontosabb (Kocsmafal/egyéb, 2018 ősze/2019 tavasza)
* Javaslat a kísérlet lezárásáról és szavazásról (Kocsmafal/javaslatok, 2020 ősze)
;A kísérlet eredményeivel kapcsolatos linkek:
* Részletes elemzés a kísérletről (2019 ősze)
* Statisztikák és megállapítások (2019 nyara/ősze)
* a fenti összefoglalók a 2018–2019 időszak adatain alapulnak, így érdemes megnézni a friss (nyers) mérési adatokat is, pl.:
** aktív szerkesztők száma, 
** 5-24 havi szerkesztést végző szerkesztők száma,
** anonim szerkesztések száma. 
;A döntési opciók ismertetése
Az eredeti (2008–2018) beállítás (a be nem jelentkezett szerkesztők a szócikkeknek a járőrök által jóváhagyott "ellenőrzött" változatát látják alapértelmezetten, alább A opció): 
érvek mellette:
* Demotiválja a vandalizmust és a szerkesztési háborúkat anélkül, hogy ténylegesen megakadályozná a szerkesztést
* Az ellenőrizetlen változat a megfelelő fülre kattintva ugyanúgy elérhető a nem regisztrált szerkesztők számára is (jobb felső ikon jelzi melyik változatot látja éppen).
* A járőrözést jobban motiválja, ha az ellenőrzött változatnak nagyobb az elismertsége/tekintélye.
érvek ellene:
* Távolabb áll a Wikipédia alapelveitől, mert megnehezíti a legutolsó verzió szerkesztését a szerkesztők egy csoportja számára.
* Kevesebb alkalmi szerkesztőből válhat rendszeres, közösségi tag.
* Kevesebb alkalmi szerkesztéssel bővül a tartalom, kerülnek hibák kijavításra.
* A Jelölt lapváltozatok rendszerének szoftverét a magyaron kívül csak kevés Wikipédia használja, a szoftvermódosítási igények lassan valósulnak meg.
A kísérleti (2018–jelenleg) beállítás (a be nem jelentkezett szerkesztők is a szócikkeknek az ellenőrizetlen változatát látják, akárcsak a bejelentkezettek. alább C opció) 
érvek mellette:
* Az anonim szerkesztők száma jelentősen bővül, lehetőséget adva arra, hogy további technikákkal a közösség integrálhassa őket, biztosítva az utánpótlást, a hosszú távú prosperitást.A nagyobb anonim szerkesztőszám mellett alig nőtt a regisztrációk száma, vagy lett több rendszeres szerkesztés a kísérlet alatt. Önmagában ez az opció nem elég ahhoz, hogy a közösség bővüljön, az integráláshoz más technikákra is szükség van, ami az A opció esetén is nyitott.
* Az anonim szerkesztések száma növekszik hozzájárulva a tartalmi bővüléshez, hibák javításához.
* Közelebb áll a Wikipédia alapelveihez, hogy ez egy valóban mindenki számára szabadon szerkeszthető enciklopédia
érvek ellene:
* Nagyobb valószínűséggel találkoznak az olvasók vandalizmussal, hibás szerkesztéssel, emiatt romlik a Wikipédia megbízhatósága (minősége).Ennek mértéke nem ismert, nem volt ilyen elemzés erre vonatkozóan.
* A vandalizmusok száma nővekszik.
* Több ellenőrzési feladat hárul a járőrökre, ha nem kapnak technikai segítséget (pl. automatikus vandál-visszavonás)
* Járőrök számára esetleg kevésbé motiváló az ellenőrzés, ha az ellenőrzött változatnak nincs akkora elismertsége/tekintélye.
A kísérleti (2018–jelenleg) beállítás +köztes szócikkcsoportok (a be nem jelentkezett szerkesztők a meghatározott szócikkek kivételével az ellenőrizetlen változatot látják alapértelmezeten, a kivételnél az ellenőrzöttet. alább B opció):
 A meghatározott szócikkcsoport minimum az élő személyek szócikkeiből áll, de ez később igény szerint bővíthető. 
érvek mellette:
* A szócikkek megfelelő körének meghatározásával, fenntartható a Wikipédia megbízhatósága
*...
érvek ellene:
* ...
=== A szavazás javasolt szövege ===

text: Még ne szavazz, a szöveg még nincs jóváhagyva! 
Melyik beállítást részesíted előnyben:

text: A: visszaállítjuk az eredeti beállítást, mely szerint a be nem jelentkezett szerkesztők számára alapértelmezetten a szócikkeknek a járőri jóváhagyás utáni "ellenőrzött" változata jelenik meg.

text: B: köztes megoldás, mely szerint a be nem jelentkezett szerkesztők számára alapértelmezetten a szócikkeknek a nem ellenőrzött, legfrissebb változata jelenik meg kivéve° az élő személyek szócikkeit, melyeknél az "ellenőrzött" változata. (°Az élő személyeken kívül késöbb más szócikkek körével is bőíthető lenne a kivétel.)

text: C: megtartjuk a kísérleti beállítást, mely szerint a be nem jelentkezett szerkesztők számára alapértelmezetten a szócikkeknek a nem ellenőrzőtt, legfrisebb változata jelenik meg.
A három opcióra betűjelekkel, preferenciasorrendben lehet szavazni, kiértékelésük a Condorcet-módszer szerint történik.

text: Még ne szavazz, a szöveg még nincs jóváhagyva!
=== Megjegyzések: ===
thread_title:  Javaslat javított változata 

message: :Még ne szavazz, a szöveg még nincs jóváhagyva! 
Melyik beállítást részesíted előnyben:
replies: text: A: visszaállítjuk az eredeti beállítást, mely szerint a be nem jelentkezett szerkesztők számára alapértelmezetten a szócikkeknek a járőri jóváhagyás utáni "ellenőrzött" változata jelenik meg.

text: B: köztes megoldás, mely szerint a be nem jelentkezett szerkesztők számára alapértelmezetten a szócikkeknek a nem ellenőrzött, legfrissebb változata jelenik meg kivéve° az élő személyek szócikkeit, melyeknél az "ellenőrzött" változata. (°Az élő személyeken kívül késöbb más szócikkek körével is bőíthető lenne a kivétel.)

text: C: megtartjuk a kísérleti beállítást, mely szerint a be nem jelentkezett szerkesztők számára alapértelmezetten a szócikkeknek a nem ellenőrzőtt, legfrisebb változata jelenik meg.
A három opcióra betűjelekkel, preferenciasorrendben lehet szavazni, kiértékelésük a Condorcet-módszer szerint történik.

text: Még ne szavazz, a szöveg még nincs jóváhagyva!
thread_title:  A szavazás javasolt szövege 

thread_title:  Megjegyzések: